ლუსი ბრაუნი

ლუსი მადოქს ბრაუნი (, დ. 19 ივლისი, 1843, პარიზი, საფრანგეთი — გ. 12 აპრილი, 1894, სან-რემო, იტალია) — პრერაფაელიტი მხატვარი, მწერალი და მოდელი. მწერლისა და ხელოვნებათმცოდნე უილიამ მაიკლ როსეტის მეუღლე, რაფაელიტების საძმოს წევრი.

ბიოგრაფია
ლუსი ბრაუნი პრერაფაელისტი მხატვრის ფორდ მადოქს ბრაუნის (1821-1893) და მისი პირველი ცოლისა და ბიძაშვილის ელიზაბეტ ბრომლის (1818-1846) ქალიშვილი იყო.

დაიბადა პარიზში 1843 წელს. 1844 წელს მშობლები დიდ ბრიტანეთში დაბრუნდნენ. სულ რაღაც სამი წლის შემდეგ, 1846 წელს ლუსის დედა ტუბერკულოზით გარდაიცვალა, ხოლო ლუსი ბრაუნი საცხოვრებლად გააგზავნეს თავის დეიდასთან, ჰელენ ბრომლისთან, გრეივსენდში, კენტის სამეფოში. განათლება -ის სკოლაში მიიღო. მხოლოდ თორმეტი წლის ასაკში გადავიდა მამასთან საცხოვრებლად და ცხოვრობდა მასთან, დედინაცვალთან (ემა ჰილი) და მათ შვილებთან ერთად. ამ პერიოდს მიეკუთვნება მისი პირველი დამოუკიდებელი ნამუშევრები. თავისი ნახევარდა კეტრინთან ერთად, ის ასევე მუშაობდა მამამისის ასისტენტად.

მისი პირველი პერსონალური გამოფენა 1869 წელს გაიმართა. ძირითადად მუშაობდა აკვარელით და 1869-1872 წლებში მონაწილეობდა „ “-ის გამოფენებში.
ნახატი „მეჯლისის შემდეგ“, რომელიც 1870 წელს „ “-ში გამოიფინა, პირველი ნამუშევარი გახდა, რომელმაც კრიტიკოსების ყურადღება მიიპყრო. მისი ნახატი „დუეტი“, რომელიც 1870 წელს სამეფო აკადემიაში გამოიფინა, დანტე გაბრიელ როსეტიმ „სრულყოფილ სურათად“ მოიხსენია. 1871 წელს ლუსი ბრაუნმა თავისი მომავალი ქმარი ჯადოქარ პროსპეროს სახით გამოსახა ნახატზე „ფერდინანდი და მირანდა თამაშობენ ჭადრაკს“. ამ ნამუშევარში ალეგორიულად არიან გამოსახული ბრაუნების ოჯახის წევრები (მამა, ნახევარდა და ნახევარძმა) და მათ შორის არსებული დაძაბული ურთიერთობები.

ლუსი ბრაუნმა 1869 წელს ევროპაში იმოგზაურა უილიამ და ჯეინ მორისებთან ერთად. კიდევ ერთი მოგზაურობა დასრულდა ქორწინებით — 1873 წელს ის იტალიაში იმყოფებოდა უილიამ მაიკლ როსეტისთან (1829–1919), ცნობილი მხატვრისა და პოეტის ძმასთან. როსეტიმ მას ბაზელში, სახლისაკენ მიმავალ გზაზე, ხელი სთხოვა. ისინი 1874 წლის 31 მარტს დაქორწინდნენ და თაფლობის თვეს ნეაპოლში გაატარეს.

მხატვარმა ხუთი შვილი გააჩინა. მისი პირველი შვილი, ოლივია ფრენსის მედოქსი, 1875 წლის სექტემბერში დაიბადა. მეორე ვაჟი, გაბრიელ არტური — 1877 წლის თებერვალში, ქალიშვილი ჰელენ მარია — 1879 წლის ნოემბერში, ხოლო ტყუპები, მერი ელიზაბეთი და მაიკლ ფორდი — 1881 წლის აპრილში. მაიკლ ფორდი ჩვილობაში გარდაიცვალა.

მეუღლეები, რომლებიც აგნოსტიციზმის მიმდევრები იყვნენ, უარი თქვეს საეკლესიო ქორწინებაზე და მხოლოდ ოფიციალური ქორწინების გაფორმებით შემოიფარგლნენ. ასევე, არ მონათლეს შვილები, რაც საზოგადოების მხრიდან სხვადასხვაგვარად აღიქმებოდა. გარდა ამისა, ლუსი და უილიამი ლიბერალური პოლიტიკისა და ფემინიზმის მხარდამჭერები იყვნენ.
მეუღლეებმა სცადეს უილიამის ოჯახთან ერთად ცხოვრება, მაგრამ რელიგიური განსხვავებების გამო ქრისტინა ჯორჯინა როსეტისა და მისი დედისგან, 1876 წლის ბოლოს იძულებულნი გახდნენ, ბლუმსბერში წასულიყვნენ.

ლუსი ბრაუნმა 1874 წლიდან ფერწერა მიატოვა, მაგრამ ინარჩუნებდა ინტერესს პოლიტიკისა და საზოგადოებრივი ცხოვრების მიმართ. ის შეუერთდა ქალთა საარჩევნო უფლებებისთვის მებრძოლ ეროვნული საზოგადოების პეტიციას, დაწერა მამის ბიოგრაფია და სტატია მისი შემოქმედების შესახებ. ასევე, მან დაწერა მერი უოლსტონკრაფტ გოდვინის, მისის შელის ბიოგრაფია, რომელსაც საკუთარ ალტერ ეგოდ მიიჩნევდა. ეს ნაშრომი ჯონ ინგრემის „გამოჩენილი ქალები“ სერიაში შევიდა და 1890 წელს გამოიცა.

1855 წლიდან ლუსი ბრაუნი ტუბერკულოზით იტანჯებოდა, ხოლო 1887 წლიდან რეგულარულად ატარებდა ზამთარს ფრანგულ რივიერაზე, პირენეებში ან იტალიაში. მისი ავადმყოფობის გამო 1892 წლის ბოლოს ურთიერთობა მეუღლესთან გაუარესდა.

შემოქმედება
ლუსი ბრაუნის შემოქმედებისთვის დამახასიათებელია რთული კომპოზიციები მკვეთრი სინათლის ეფექტებით. იგი ძირითადად აკვარელით მუშაობდა და ხატავდა ისტორიულ მოვლენებს, ლიტერატურულ სცენებს, თანამედროვეობის ესკიზებსა და ახლობელ ადამიანთა პორტრეტებს.

მის ხელოვნებაზე უდავოდ იგრძნობა პრერაფაელიტების გავლენა, თუმცა ხელოვნებათმცოდნეები აღნიშნავენ მის ინდივიდუალურ სტილს.

მან ხატვა 1868 წელს დაიწყო და თავის ნახევარდასთან, კეტრინ მედოქს ბრაუნთან ერთად, მოდელირებდა, ქმნიდა და მუშაობდა მამამისის ასისტენტად. სხვა ქალები პრერაფაელიტებიდან, როგორებიც არიან ჯორჯიანა ბერნ-ჯონსი, თომას სედონის და და მარია სპარტალი სტილმანი, ასევე სწავლობდნენ იმავე სტუდიაში. ლუსი ძირითადად აკვარელში ხატავდა და 1869-1872 წლებში მონაწილეობდა დადლის მუზეუმისა და სამხატვრო გალერეის გამოფენებში. მისმა ნახატმა „დუეტი“, რომელიც 1870 წელს სამეფო აკადემიაში გამოიფინა, დანტე გაბრიელ როსეტიმ „სრულყოფილი ნახატი“ უწოდა. ლუსიმ 1874 წელს შეწყვიტა ხატვა.

მან ასევე დაწერა მერი უოლსტონკრაფტ გოდვინის, მისის შელის ბიოგრაფია ჯონ ინგრემის სერიისთვის „გამოჩენილი ქალები“, რომელიც 1890 წელს გამოიცა.

გარდაცვალება
1855 წლიდან ლუსი მედოქს ბრაუნი ტუბერკულოზით იტანჯებოდა და ხშირად ზამთარში ჯანმრთელობის გასაუმჯობესებლად იტალიაში მიემგზავრებოდა. მისი ავადმყოფობის გამო, 1892 წლის ბოლოს მეუღლესთან ინტიმური ურთიერთობა შეწყდა.

ლუსი 1894 წლის 12 აპრილს გარდაიცვალა იტალიაში, სან-რემოში, სასტუმრო „ვიქტორიაში“, მეუღლისა და ქალიშვილის, ოლივიას, თანდასწრებით. ის -ში დაკრძალეს. ლუსიმ თავისი ქონება შვილებს დაუტოვა, რათა მათი ინტერესები დაეცვა იმ შემთხვევაში, თუ მისი მეუღლე ხელახლა იქორწინებდა.

გალერეა